- Hindi News
- National
- एक दिन पहले चूरापोस्त के आरोप में पकड़ी महिला गंभीर हालत में अस्पताल में भर्ती
एक दिन पहले चूरापोस्त के आरोप में पकड़ी महिला गंभीर हालत में अस्पताल में भर्ती
गांवनवां पिंड भट्ठे मायके आई एक महिला को थाना कोतवाली महिला पुलिस थाने ले आई। महिला से चूरापोस्त रखने के आरोप में मारपीट की और उसे जख्मी हालत में सिविल अस्पताल में दाखिल करवाया गया। सिविल अस्पताल में उपचाराधीन 45 वर्षीय भजन कौर प|ी स्वर्ण सिंह निवासी गांव फत्तूढींगा के बेटे कुलविंदर सिंह ने बताया कि वे वीरवार 2 फरवरी को भाई सुखविंदर सिंह और माता के साथ मेला देखने आया थी। उसकी माता नवां पिंड भट्ठे स्थित मायके चली गई। जब वे वापस माता को लेने पहुंचा तो उन्हें पता चला कि उनकी माता को थाना कोतवाली पुलिस उठा कर ले गई है। उन्होंने मिलने को कहा तो उन्हें मिलने नहीं दिया। उन्हें शुक्रवार ढाई बजे पुलिस ने सूचित किया कि उनकी माता से 400 ग्राम चूरा पोस्त बरामद हुआ ता। इसलिए उसे पुलिस थाने ले आई थी। अचानक तबीयत बिगड़ने से उसे सिविल अस्पताल में भर्ती कराया गया है। जब वह सिविल अस्पताल पहुंचे तो देखा कि उसकी माता को बुरी तरह पुलिस ने पीटा है। उसके शरीर पर कई जगह मारने और पीटने के निशान थे। महिला का उपचार कर रहे मेडिकल स्पेशलिस्ट डॉ. तारा सिंह के मुताबिक महिला के शरीर पर चोट के पांच निशान पाए गए है। सिर में गहरा जख्म होने के कारण उसकी हालत गंभीर है। परिजन को कहा है कि उसे अमृतसर के सरकारी मेडिकल कॉलेज में उपचार के लिए ले जाएं।
पुलिस की कार्रवाई कई सवाल खड़े कर रही
कोतवालीपुलिस के एसएचओ के मुताबिक चूरापोस्त की आरोपी भजन कौर को वीरवार शाम करीब 6 बजे काबू किया गया। जबकि शुक्रवार को दोपहर ढाई बजे अस्पताल के रिकार्ड के मुताबिक गंभीर हालत में भर्ती कराया गया। महिला के शरीर पर ताजे घाव और सिर पर गहरी चोट थी। वीरवार शाम 6 बजे से शुक्रवार दोपहर ढाई बजे तक महिला पुलिस की हिरासत में थी तो गंभीर चोट के निशान कहां से आए।
जख्मी महिला भजन कौर सिविल अस्पताल में उपचाराधीन। -भास्कर
थाना प्रभारी जोगिंदर सिंह ने बताया कि उन्हें वीरवार को सूचना मिली कि फत्तूढींगा की महिला चूरापोस्त बेचने का कारोबार कर रही है। इस समय वे गांव नवां पिंड भट्ठे में अपने मायके आकर चूरापोस्त बेचने का धंधा कर रही है। एएसआई हरजीत सिंह के नेतृत्व में महिला पुलिस पार्टी भेज कर छापामारी की तो महिला को रंगे हाथों 400 ग्राम चूरापोस्त समेत वीरवार शाम गिरफ्तार कर लिया गया। शुक्रवार ढाई बजे के करीब उसने तबीयत खराब हो गई। मारपीट के आरोप बेबुनियाद है।
tgl_Latn sot_Latn hin_Deva hin_Deva hin_Deva hin_Deva hin_Deva mai_Deva hin_Deva